**RAPORT DE GESTIUNE**

**AL CONSILIULUI DE ADMINISTRATIE**

**PE ANUL 2016**

**RAPORT DE GESTIUNE**

**al Consiliului de Administratie al**

**S.C. LUCEAFARUL S.A. Bacau pe anul 2016**

1. **INTRODUCERE**

S.C. LUCEAFARUL S.A. Bacau a fost infiintata si este organizata potrivit prevederilor Legii nr.31/1990, republicata, ca o societate comerciala pe actiuni cu un capital integral privat, functionand pe baza Actului Constitutiv, cu respectarea tuturor prevederilor legale.

Societatea are sediul social in Bacau, str.Nicolae Balcescu, nr.3, fiind inregistrata la Oficiul Registrului Comertului Bacau sub numarul J 04/33/1991, avand Codul unic de inregistrare 952656 cu atributul fiscal RO si avand un capital social subscris si integral varsat de 678.182,50 lei impartit intr-un numar de 271.273 actiuni cu o valoare nominala de 2,50 lei fiecare.

Structura actionariatului este urmatoarea:

1 CHITAC VASILE, Numar de actiuni 167.485, Valoare nominala / actiune 2,50 lei, Valoarea nominala a actiunilor 418.712,50 lei, Pondere in total capital social 61,74039%;

2 S.I.F. MOLDOVA, Numar de actiuni 66.903, Valoare nominala / actiune 2,50 lei, Valoarea nominala a actiunilor 167.257,50 lei, Pondere in total capital social 24,66261%;

3 Alti actionari, Numar de actiuni 36.885, Valoare nominala / actiune 2,50 lei, Valoarea nominala a actiunilor 92.212,50 lei, Pondere in total capital social 13,59700%;

TOTAL, Numar de actiuni 271.273 , Valoare nominala / actiune 2,50 lei, Valoarea nominala a actiunilor 678.182,50 lei, Pondere in total capital social 100,00000%.

Obiectul principal de activitate este comertul - cod CAEN - 4719.

Principalele activitati sunt:

-comert cu amanuntul in magazine nespecializate cu vanzare predominanata de produse nealimentare;

-inchirierea si subinchirierea bunurilor imobiliare proprii sau inchiriate.

Modalitatea de constituire a societatii este urmatoarea:

**a)** Prin decizia nr.130 din 17.10.1990 a Prefecturii judetului Bacau, incepand cu data de 15.10.1990 s-a infiintat S.C. META-TEX COMBAC S.A.Bacau prin preluarea activului si pasivului pe baza de bilant de la Intreprinderea Comerciala de Stat pentru Marfuri Industriale Bacau;

**b)** Inmatricularea la Oficiul Registrului Comertului a fost aprobata de Judecatoria Bacau prin sentinta nr.9 din 10.01.1991;

**c**) La data de 01.01.1999 a avut loc divizarea partiala a S.C. META-TEX COMBAC S.A. Bacau conform hotaririi Adunarii Generale a Actionarilor nr.5 din 30.11.1998 si a Certificatului de inscriere de mentiuni nr.87 din 05.01.1998, divizare din care a rezultat si S.C.LUCEAFARUL S.A cotata ca si "societate mama";

**d)** Privatizarea S.C.LUCEAFARUL S.A. Bacau s-a incheiat in urma cumpararii de catre "Asociatia Salariatilor si Membrilor Consiliului de Administratie “LUCEAFARUL” de la S.C. LUCEAFARUL S.A. Bacau", de la Fondul Proprietatii de Stat, a pachetului majoritar de actiuni conform Contractului de vanzare-cumparare de actiuni nr.BC 30 din 07.06.1999.

Pe parcursul anului 2016, societatea a fost administrata de un Consiliu de Administratie a carei componenta a fost urmatoarea :

* Chitac Bogdan;
* Calapod Victor;
* ASSET INVEST.

Conducerea operativa a societatii a fost asigurata pe tot parcursul anului 2016 de catre Directorul General al societatii – Chitac Bogdan.

S.C. LUCEAFARUL S.A. Bacau isi desfasoara activitatea intr-un complex comercial (Magazinul LUCEAFARUL) avand ca obiect de lucru comertul cu amanuntul pe o suprafata construita de aproximativ 10.000 m.p. structurata pe 6 paliere: subsol, parter, etajul I, etajul II, etajul III si etajul IV. In afara corpului de cladire, societatea mai detine si o parcela de teren in suprafata de 4.494,24 m.p. (inclusiv amprenta la sol a cladirii) precum si 238 m.p. teren concesionat din domeniul public pe o perioada de 49 de ani.

De la punerea complexului comercial in functiune (1975) si pana in anii 2000, acesta a functionat ca un lider de piata in comertul cu amanuntul din municipiul nostru. Dupa ce activitatea comerciala a devenit preponderent privatizata, peisajul concurential s-a intarit capatand accente din ce in ce mai aspre. Dupa aparitia retelelor multinationale (Metro, Selgros, Cora, Real, Ocean, Kaufland, Billa, Plus, Profi, Penny Market etc.) piata a fost accentuat divizata si in mod inevitabil, pe seama concurentei, cota Magazinului LUCEAFARUL a scazut continuu. Retelele de magazine multinationale si nationale au acaparat in majoritate comertul cu amanuntul impietand desfasurarea unei astfel de activitati in regie proprie, asa cum in mod traditional o facea Magazinul LUCEAFARUL pana nu demulta vreme.

La fel cum s-a intamplat in majoritatea magazinelor compatibile cu acesta din tara, a fost necesar ca activitatea in aceste complexe sa fie preluata de cele doua retele mai sus amintite cat si de comercianti locali pe seama inchirierii de suprafete comerciale.

Pentru magazinul nostru, aceasta varianta de exploatare s-a dovedit a fi mai mult decat acceptabila in perioada 2001 – 2008.

Odata cu declansarea crizei economice, cota de piata a magazinului a scazut continuu, atat pe seama concurentei cat si datorita scaderii drastice a consumului. De la inceputul anului 2008 si pana in prezent chiriasii din magazin au scazut treptat sub incidenta celor doua realitati si anume: comerciantii locali care nu au suportat efectele crizei economice si-au inchis portile iar retelele multinationale si nationale si-au restructurat masiv numarul de magazine. Ca rezultat al acestor evenimente, oferta de suprafete comerciale a crescut continuu in contrapondere cu scaderea in aceeasi masura a cererii de spatii comerciale. Toate acestea au declansat o lupta pentru existenta intre principalii operatori de comert din Municipiul Bacau. Mentinerea in viata a unuia sau a altuia dintre acestia tine atat de arsenalul folosit cat si de strategia corespunzatoare.

Pe langa cele de mai inainte, enumeram si urmatorii factori care au ingreunat activitatea societatii:

- traversarea in continuare a unei perioade dificile in ceea ce priveste comertul bacauan;

- existenta unei concurente din partea societatilor de profil din municipiu si judet;

- reducerea puterii de cumparare a unei parti importante a populatiei;

- reducerea continua a populatiei municipiului si judetului;

- disponibilizarile de personal din economia municipiului si a judetului au condus la diminuarea masei de consumatori, precum si diminuarea de salarii din sectorul bugetar.

Peisajul concurential din municipiul Bacau a obligat administratia societatii sa se gandeasca la perspectiva mentinerii acestui magazin intr-o cota de piata viabila. In acest sens a fost gandit un proiect de modernizare – extindere inca din anul 2008 dar care, din lipsa finantarii inca nu a putut fi materializat.

Contrapunerea dintre perspectiva proiectului sus-amintit si mentinerea starii actuale a complexului intr-un climat tehnico-ambiental optim reprezinta in momentul de fata o grea piatra de incercare. Sistemele de incalzire, climatizare, iluminat cat si scarile rulante, lifturile, tamplaria, izolatia termica sunt depasite, generand costuri ridicate de mentinere a acestora in actiune. In masura in care functionarea acestora nu este capabila sa asigure un climat ambiental si comercial performant, exista riscul descurajarii comerciantilor din magazin, care avand oferte mai tentante, vor fi obligati sa renunte la activitatile din Magazinul Luceafarul. Intre mentinerea pe linia de plutire a Magazinului Luceafarul pe termen scurt si perspectiva modernizarii (restructurarii) acestuia, se va gasi cu greu solutia optima.

Daca ar fi sa ne gandim la prioritati, pe primul loc ar trebui sa punem perspectiva dezvoltarii pe termen lung a societatii.

Pe data de 18.11.2015 Complexul Comercial Luceafărul al S.C. LUCEAFĂRUL S.A. Bacău a fost supus la un control pe linia pazei şi securităţii la incendii. Societatea a fost sancţionată cu amendă şi în acelaşi timp a fost luată măsura complementară de închidere a activităţii Complexului Comercial Luceafărul.

În urma închiderii activităţii din cadrul Complexului Comercial Luceafărul ca urmare a ultimului control ISU din data de 18.11.2015, atât Consiliul de Administraţie al societăţii cât şi Adunarea Generală a Acţionarilor au decis să se efectueze toate activităţile şi operaţiunile necesare în scopul redobândirii autorizaţiei ISU şi în mod implicit redeschiderea activităţii în magazin. În acest scop executivul societăţii a fost însărcinat cu ducerea la îndeplinire a acestei misiuni. Drept consecinţă au fost identificate totalitatea activităţilor cerute de acest deziderat.

Astfel, pentru dobândirea autorizaţiei de efectuare a lucrărilor s-a încheiat un contract de proiectare (în baza unei selecţii pe oferte) care în conformitate cu legislaţia actualizată în vigoare va întocmi întregul proiect care să răspundă atât cerinţelor Primăriei Municipiului Bacău pentru obţinerea autorizaţiei de execuţie cât şi cerinţelor ISU Bacău pentru dobândirea autorizaţiei de apărare la foc.

Având în vedere predictibilitatea precară a multora dintre operaţiunile cerute de proiect şi de realizare a acestora, s-a apelat la o formă de lucru care să permită coabitarea activităţilor de proiectare şi realizare a fazelor cerute de proiect. Ca urmare a acestui lucru, s-a încheiat şi contractul de execuţie cu acelaşi grup de firme selectate în acest scop. Subliniem că termenele contractuale de finalizare atât a lucrărilor de proiectare cât şi a celor de execuţie au fost 31.03.2016.

Paşii de urmat în vederea obţinerii unei noi autorizaţii sunt:

* reactualizarea bazei topografice (inclusiv construcţii învecinate);
* releveul construcţiei existente (construcţie + instalaţii);
* verificarea instalaţiilor existente pentru semnalizarea şi stingerea incendiilor;
* proiectarea instalaţiei de desfumare;
* întocmirea scenariului de securitate la incendii;
* verificarea scenariului de către un verificator atestat şi de către un expert;
* execuţia lucrărilor rezultate din cerinţele documentaţiei prezentate anterior, nu înainte de dobândirea unei autorizaţii de execuţie a acestora.

Prima variantă de proiect înaintată spre avizare către ISU a fost respinsă, având ca motivare o serie de observaţii şi cerinţe noi susţinute de apariţia între timp a unui nou cadru legislativ care implică în acelaşi timp realizarea unor cerinţe suplimentare faţă de cele reţinute în proiect.

După refuzul avizării proiectului, proiectantul a continuat reactualizarea acestuia cu noile cerinţe şi a redepus proiectul spre avizare.

După obţinerea avizului ISU la data de 25.11.2016, documentaţia tehnică de autorizare-construcţie împreună cu totalitatea celorlalte avize necesare de la alţi agenţi responsabili a fost depusă la Primăria Municipiului Bacău în vederea obţinerii Autorizaţiei de construire pentru lucrări de modernizare, instalaţii de prevenire, semnalizare şi stingerea incendiilor. În urma verificărilor specifice, documentaţia în cauză a fost aprobată, fapt care a condus la obţinerea autorizaţiei mai sus amintite în data de 31.01.2017.

După dobândirea autorizaţiei s-a trecut la atragerea unui diriginte de şantier, lucru finalizat prin perfectarea unui contract de prestări servicii cu acesta.

După declararea începerii lucrărilor către Inspectoratul Judeţean în Construcţii şi plata taxelor corespondente acestui demers, urmează perfectarea documentaţiei tehnice de execuţie asociată cu următoarele:

* verificarea documentaţiei de execuţie;
* verificarea corectitudinii executării lucrărilor şi a calităţii materialelor folosite;
* verificarea şi semnarea procesului-verbal de lucrări ascunse;
* proces-verbal de verificare a lucrărilor;
* proces-verbal de montaj echipamente;
* proces-verbal de recepţie la terminarea lucrărilor;
* verificarea privind respectarea fazelor determinante ale lucrărilor;
* verificarea întocmirii cărţii tehnice de către executant şi predarea acesteia pentru întocmirea recepţiei la terminarea lucrărilor;
* întocmirea procesului-verbal de recepţie la terminarea lucrărilor.

Sistemul informatic al firmei este deservit de o retea de 8calculatoare si software-ul aferent. Astfel se asigura un grad ridicat de informatizare al societatii.

In anul 2016 societatea a achitat integral datoriile curente catre bugetul statului.

Pe parcursul anului 2016 nu au fost raportate situatii de conflict de interese cu privire la actele de comert sau actele juridice incheiate de catre S.C. LUCEAFARUL S.A. BACAU.

Societatea a avut inregistrate in anul 2016 litigii referitoare la contestarea de catre actionari a unor Hotariri A.G.A. după cum urmează :

* Dosarul nr. 921/110/2015 TRIBUNALUL BACĂU a carui cerere de deschidere a fost depusa de SOCIETATEA DE INVESTITII FINANCIARE MOLDOVA S.A. si care are ca obiect anularea Hotararii Adunarii Generale Extraordinare a Actionarilor societatii LUCEAFARUL S.A. din data de 23.01.2015.Stadiul litigiului: Solutia definitive pe scurt: Se constată nulitatea absolută a Hotărârii A.G.E.A. S.C. Luceafărul S.A. din 23.01.2015
* Dosarul nr. 3143/110/2015 TRIBUNALUL BACĂU a carui cerere de deschidere a fost depusa de SOCIETATEA DE INVESTITII FINANCIARE MOLDOVA S.A. si care are ca obiect anularea Hotararii Adunarii Generale Extraordinare a Actionarilor societatii LUCEAFARUL S.A. din data de 09.06.2015.Stadiul litigiului Solutia definitive pe scurt: Se respinge acţiunea, ca nefondată. Data 02.03.2016.

Pentru anul 2016 societatea nu are aprobate de A.G.A. programe de restructurare.

In anul 2016 sumele brute acordate de societate pentru administratori, directori si auditorul financiar, precum si contributiile aferente, au fost:

- Consiliul de administratie 61.923 lei;

- Director general 104.996 lei;

- Auditor financiari 9.120 lei;

in total 176.039 lei.

In anul 2015 s-au tinut două sedinte AGA. Prima a fost ordinara pe data de 14.01.2016cand s-au aprobat situatiile financiare la 30.09.2015 si s-a aprobat informarea referitoare la situatia creata ca urmare a inchiderii Centrului Comercial Luceafarul in urma controalelor ISU. A doua a fost ordinara, pe data de 21.04.2016, cand s-a hotarat aprobarea bilantului contabil si a raportului de auditare si certificare a conturilor anuale pentru exercitiul financiar 2015.

**II ORGANIZAREA SOCIETATII**

S.C. LUCEAFARUL S.A. si-a desfasurat activitatea in conformitate cu Actul Constitutiv, cu respectarea tuturor prevederilor legale in domeniu. Pe parcursul anului 2016 structura organizatorica a societatii a fost elaborata in concordanta cu Organigrama (prezentata in anexa nr. 1) care a fost conceputa in asa fel incit sa se realizeze obiectivele propuse.

Structura organizatorica a societatii a cuprins un numar de trei departamente si un serviciu.

Cele trei departamente sunt:

- Departamentul comercial;

- Departamentul economic;

- Departamentul administrativ.

Serviciul este:

* Serviciul resurse umane, informatica, promovare, imagine.

Din punct de vedere al numarului de angajati, la inceputul anului au fost inregistrati 21 iar la 31.12.2016 numarul lor a fost de 11.

Structura personalului pe parcursul anului 2016 se prezinta in anexa numarul 2 (se prezinta structura personalului fara presedinte director general).

**III. DATE INFORMATIVE**

**1.a.** La 31.12.2016 S.C. LUCEAFARUL S.A. inregistreaza in conturile de furnizori un sold de 75.992 lei. Cei mai semnificativi furnizori, indiferent de sold, sunt prezentati in anexa nr. 5.

**1.b.** S.C. LUCEAFARUL S.A. isi desfasoara activitatea intr-un mediu concurential puternic dezvoltat, determinat de accesibilitatea facila la acest segment si de dificultatea si minusurile legislative neadecvate in celelalte domenii.

Societatea comercializeaza, in general, aceleasi produse cu mediul concurential (in proportie de 98,3%), exceptie facand produsele de artizanat mai slab reprezentate in celelalte societati comerciale.

Principalii competitori sunt :

* ARENA MALL;
* CORA;
* Magazinele din zona centrala a orasului.

**1. c.** Societatea inregistreaza la 31.12.2016 un numar de 11 angajati. In anul 2016 nu au existat raporturi divergente intre salariati si conducerea societatii. Gradul de sindicalizare a fortei de munca este de 0 %.

**1.d.** Factori de incertitudine privind lichiditatea societatii:

a) data redobandirii autorizatiei de aparare la foc, astfel incat magazinul sa fie redeschis si sa-si poata relua activitatea la capacitate.

b) modificarile legislative in domeniul fiscal;

c) viteza scazuta de rotatie a stocurilor ca urmare a scaderii nivelului de trai.

**1.e.**In anul 2016 activele imobilizate, au crescut fata de anul 2015 cu 986.824 lei pe seama investitiei in curs pentru obtinerea autorizatiei ISU.

**1.f.**În urma închiderii activităţii din cadrul Complexului Comercial Luceafărul ca urmare a ultimului control ISU din data de 18.11.2015 au fost suspendate contractele de inchiriere incheiate cu majoritatea chiriasilor. Fac exceptie contractele ce fac referire la spatiile de la parter ce au acces direct din pietonal. Nu au fost constatate alte evenimente, tranzactii si schimbari economice care sa afecteze semnificativ veniturile din activitatea de baza.

**2.a.** Suprafetele din proprietatea societatii prezinta un grad de utilizare sub nivelul optim.

**2.b.** Inchirierile de spatii sunt prezentate in anexa nr.3.

**3.** Situatia datoriilor societatii

Datoriile catre bugetele de stat si locale inregistrate la 31.12.2016 in situatiile financiare ale societatii sunt datorii curente. Nu sunt inregistrate datorii restante.

**4.a.** Analiza comparativa a principalilor indicatori economici fata de anul precedent si fata de BVC este prezentata in capitolul privind analiza bilantului si executia BVC**.**

**4.b.** Contul de profit si pierderi prezinta la sfarsitul anului o pierdere de 548.312 lei.

**4.c.** Disponibilitatile financiare au inregistrat o scadere de 1.845.929 lei fata de inceputul anului, ca urmare a investitiilor realizate in anul 2016.

**5.** Nu au fost distribuite dividende din profitul anului 2015 si, ca urmare, nu s-au facut plati de dividende catre actionarii societatii.

**IV. SITUATIA ECONOMICO - FINANCIARA**

**A. REALIZAREA OBLIGATIILOR PRIVIND ORGANIZAREA**

**SI CONDUCEREA CONTABILITATII**

Evidenta contabila a S.C. LUCEAFARUL S.A. este organizata si condusa potrivit Legii nr. 82 / 1991 republicata, modificata si completata si a Ordinului M.F. nr. 1.802 / 2014 pentru aprobarea Reglementarilor Contabile conforme cu directivele europene.

Bilantul Contabil a fost intocmit pe baza balantei de verificare a conturilor sintetice incheiata la data de 31.12.2016, cu respectarea reglementarilor mentionate.

Posturile inscrise in bilant corespund cu datele inregistrate in contabilitate, puse de acord cu situatia reala a elementelor patrimoniale, pe baza inventarului incheiat la sfarsit de an.

Nu au fost efectuate compensari intre posturile bilantiere si nici intre venituri si cheltuieli, obligatiile fata de bugetul statului fiind corect stabilite, viramentele efectuindu-se in termenele legale.

**B. ANALIZA BILANTULUI CONTABIL**

Instrument specific pentru prezentarea situatiei economico-financiare a societatii, Bilantul Contabil a fost intocmit prin preluarea datelor din balanta de verificare la 31.12.2016.

**Activul net contabil**

Activul net contabil la sfarsitul exercitiului financiar este de 4.297.283 lei, fiind alcatuit din :

- active imobilizate: 3.239.367 lei ;

- active circulante nete: 1.057.916 lei;

- subventii pentru investitii: 0 lei.

Activele imobilizate au fost evaluate si inscrise in Bilantul Contabil la valoarea de intrare in patrimoniu, mai putin amortizarea calculata conform Legii nr. 15 / 1994 cu modificarile ulterioare. Calculul deprecierii (uzurii) imobilizarilor corporale s-a efectuat in anul 2016 aplicandu-se metoda amortizarii lineare, corespunzator duratelor normate de functionare si clasificare a mijloacelor fixe aprobat prin H.G. 2139/2004.

Situatia activelor imolibizate la 31.12.2016 este urmatoarea :

lei

|  |  |  |  |  |
| --- | --- | --- | --- | --- |
| **Nr.**  **crt.** | **CATEGORIA**  **DE IMOBILIZARI** | **VALORI BRUTE**  **LA 31.12.2016** | **AMORTIZARI**  **LA 31.12.2016** | **VALORI NETE**  **LA 31.12.2016** |
| **1** | **Terenuri** | **87.998** | **-** | **87.998** |
| **2** | **Constructii** | **2.438.196** | **1.193.478** | **1.244.718** |
| **3** | **Instalatii tehnice si masini** | **668.312** | **585.279** | **83.033** |
| **4** | **Alte instalatii,utilaje si mobilier** | **64.980** | **45.968** | **19.012** |
| **5** | **Avansuri si imobilizari corporale in curs** | **1.781.080** | **-** | **1.781.080** |
| **6** | **Alte imobilizari** | **-** | **-** | **-** |
| **7** | **Imobilizari financiare** | **23.526** | **-** | **23.526** |
| **8** | **Imobilizari necorporale** | **17.998** | **17.998** | **-** |
|  | **TOTAL** | **5.082.090** | **1.842.723** | **3.239.367** |

Imobilizarile financiare in suma de 23.526 lei se regasesc garantii diverse constituite la furnizorii de prestari servicii (concesiune teren Primaria Bacau).

In categoria stocurilor ponderea este detinuta de stocul de marfuri care reprezinta 95% din totalul stocurilor.

**Capitaluri proprii**

Capitalurile societatii in suma de 4.297.283 lei.

Capitalul social al S.C. LUCEAFARUL S.A. la data de 31.12.2016 este de 678.182,50 lei, compus din 271.273 actiuni cu o valoare nominala de 2,50 lei / actiune.

Pe parcursul intregului an, capitalul social a ramas neschimbat.

Evolutia capitalurilor proprii se prezinta astfel:

lei

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **CATEGORII**  **DE CAPITALURI** | **SOLD LA**  **INCEPUT DE AN** | **MODIFICARI**  **IN ANUL 2016** | | **SOLD LA SFARSITUL DE AN** |
| **Cresteri** | **Diminuari** |
| 1 | Capital social | 678.183 | - | - | 678.183 |
| 2 | Rezerve | 3.943.477 | 97.340 | - | 4.040.817 |
| 3 | Rezerve din reevaluare | 126.595 | - | - | 126.595 |
| 4 | Rezultatul reportat | 0 | 97.340 | 97.340 | 0 |
| 5 | Profit si pierdere | 97.340 | 419.509 | 1.065.161 | -548.312 |
|  | **TOTAL** | **4.845.595** | **614.189** | **1.162.501** | **4.297.283** |

Datoriile societatii, in suma de 221.263 lei, au urmatoarea componenta :

- obligatii comerciale (furnizori): 92.209 lei

- obligatii fiscale si fonduri speciale: 21.298 lei

- obligatii sociale: 32.732 lei

- alte datorii: 75.024 lei

Din categoria obligatiilor comerciale, valoarea datoriilor fata de furnizori se grupeaza pe criteriul vechimii conform ANEXEI NR. 4.

Principalii furnizori existenti la data de 31.12.2016 in evidentele societatii sunt prezentati in ANEXA NR. 5.

1. **INVENTARIEREA PATRIMONIULUISI MODUL DE VALORIFICARE A REZULTATELOR ACESTEIA**

Inventarierea patrimoniului s-a efectuat in cursul anului 2016 cu respectarea normelor privind organizarea si efectuarea inventarierii parimoniului aprobat prin Ordinul Ministerului Finantelor Publice nr. 2861/2009.

S.C. LUCEAFARUL S.A. are constituite un numar de 6 gestiuni organizate astfel :

- marfuri industriale : 2 gestiuni;

- elemente de activ,altele decat cele de natura stocurilor de marfuri : 4 gestiuni.

Inventarierea patrimoniului a fost dispusa prin decizia nr. 1 / 2016 a conducerii societatii.

In cursul anului 2016 au fost verificate toate gestiunile cel putin o data, in urma verificarilor constatandu-se diferente de inventar, in plus.Astfel, s-a inregistrat in contabilitate un plus de inventar in valoare de 177 lei.

**D. ANALIZA CONTULUI DE PROFIT SI PIERDERE**

**EXECUTIA BUGETULUI DE VENITURI SI CHELTUIELI**

Rezultatele economico-financiare obtinute de S.C. LUCEAFARUL S.A. in perioada ianuarie-decembrie 2016 comparativ cu bugetul de venituri si cheltuieli sunt prezentate in tabelul urmator:

**EXECUTIA BVC LA DATA DE 31.12.2016**

lei

|  |  |  |  |
| --- | --- | --- | --- |
| INDICATORI | PREVEDERI BVC | REALIZAT | % |
| **I.VENITURI**  **TOTALE** | 924.000 | 419.509 | 45,00 |
| venituri din exploatare | 906.000 | 409.987 | 45,00 |
| venituri financiare | 18.000 | 9.522 | 52,00 |
| venituri extraordinare | - | - | - |
| **II.CHELTUIELI**  **TOTALE** | 909.500 | 967.821 | 106,00 |
| cheltuieli din exploatare | 909.500 | 967.821 | 106,00 |
| cheltuieli financiare | - | - | - |
| cheltuieli extraordinare | - | - | - |
| **III.REZULTATUL**  **BRUT** | 14.500 | -548.312 |  |
| **IV.IMPOZIT**  **PE PROFIT** | 2.320 | 0 |  |
| **V.PROFIT NET** | 12.180 | -548.312 |  |

Cheltuieli din exploatare au fost realizate in proportie de 106% fata de nivelul bugetat. Volumul cheltuielilor de exploatare a fost depășit cu 6% ca urmare a creșterii cheltuielilor privind prestațiile externe (avocați, cheltuieli de judecată etc.). De asemenea, au crescut cheltuielile cu energia electrică determinate de efectuarea lucrărilor în vederea realizării investiției pentru obținerea autorizației ISU.

La sfarsitul exercitiului financiar al anului 2016, societatea se inregistreaza cu pierdere de548.312 lei.

Din activitatea de exploatare a fost inregistrata o pierdere in suma de 557.834 lei.

Din activitatea financiara a fost realizat un profit in suma de 9.522 lei

Se propune Adunarii Generale aprobarea situatiilor financiare anuale, in forma prezentata, compuse din: Bilant(F10), contul de profit si pierdere(F20), date informative (F30), situatia activelor imobilizate (F40), situatia modificarilor capitalurilor proprii, situatia fluxurilor de trezorerie si notele explicative la situatiile financiare anuale.

**V PERSPECTIVELE SOCIETATII. OBIECTIVELE PROPUSE PENTRU ACTIVITATEA DESFASURATA IN ANUL 2017**

Conform strategiei, societatea isi propune atingerea urmatoarelor **obiective** :

* + Redobândirea autorizaţiei ISU.
  + Redeschiderea Complexului Comercial Luceafărul.
  + Readucerea chiriaşilor plecaţi pe durata suspendării contractelor şi atragerea de parteneri noi.
  + Reechilibrarea activităţii societăţii.

Pentru anul 2017 Consiliul de Administratie isi propune aplicarea unor masuri, incluse in strategia de dezvoltare a societatii dupa cum urmeaza:

**a) Masuri de natura tehnica si tehnologica**

1**.** Optimizari de flux .

Prin reorganizarea activitatii comerciale se preconizeaza realizarea unor venituri suplimentare.

b**) Masuri de natura financiara**

**1.**Concilieri cu creditorii

**2.**Valorificari de stocuri

**3.** Incasari de creante

Prin actiuni concertate se propune diminuarea soldului creantelor de incasat.

Prin toate aceste masuri prezentate mai sus se estimeaza ca:

- veniturile totale vor creste;

- se vor diminua cheltuielile totale.

Prin grija administratorilor societatii se vor asigura premisele tehnico-materiale, umane, financiare si informationale necesare (echipamente, specialisti, situatii informationale etc.) pentru trecerea la operationalizarea strategiei prezentate.

**PRESEDINTELE CONSILIULUI DE ADMINISTRATIE**

Chitac Bogdan